CELEX: 32015R2351
Language: et
Date: 2015-12-14 00:00:00
Title: Komisjoni rakendusmäärus (EL) 2015/2351, 14. detsember 2015, teatavate kaupade klassifitseerimise kohta kombineeritud nomenklatuuris

17.12.2015   
            
            
               ET
            
            
               Euroopa Liidu Teataja
            
            
               L 331/3
            
         KOMISJONI RAKENDUSMÄÄRUS (EL) 2015/2351,
   14. detsember 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Aiatöötarvikute komplekt, esitatakse tollile plastpakendis, mis sisaldab järgmisi tooteid:
               
               
                   
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6.
                  Neid tooteid ei saa käsitada jaekaubanduseks mõeldud kaupade komplektina üldreegli 3 punkti b tähenduses, sest mitte kõik need ei ole komplekteeritud konkreetse vajaduse või spetsiifilise tegevuse jaoks.
                  Kotti ei kasutata aiatööde jaoks, vaid muude esemete hoidmiseks. Samuti võib seda kasutada muu, aiatööga mitteseotud tegevuse puhul.
                  Samuti ei ole pliiats aiatöövahend ja sellel on oma praktiline kasutus mujal.
                  Kui üks või mitu komplekti eset ei rahulda sedasama konkreetset vajadust või ei ole ette nähtud sellesama spetsiifilise tegevuse sooritamiseks, tuleb iga ese klassifitseerida eraldi (vt ka „Suunised jaekaubanduse jaoks mõeldud komplektina esitatud kaupade klassifitseerimiseks kombineeritud nomenklatuuri”, B osa (II)) (2).
                  Kaubakirjelduses osutatud üksikesemed klassifitseeritakse järgmiselt.
                  
                              a)
                           
                           
                              Klassifikatsioon määratakse kindlaks CN-koodide 4202, 4202 22 ja 4202 22 90 sõnastusega.
                              Toode klassifitseeritakse tekstiilmaterjalidest välispinnaga käekotina CN-koodi 4202 22 90 alla.
                           
                        
                              b)
                           
                           
                              Klassifikatsioon määratakse kindlaks CN-koodi 6216 00 00 sõnastusega.
                              Tekstiilmaterjali käsitatakse kinnaste koostismaterjalina. Seepärast klassifitseeritakse need sõrmkinnastena CN-koodi 6216 00 00 alla.
                           
                        
                              c)
                           
                           
                              Klassifikatsioon määratakse kindlaks CN-koodide 8201 ja 8201 50 00 sõnastusega.
                              Seepärast klassifitseeritakse need aiakääridena CN-koodi 8201 50 00 alla.
                           
                        
                              d)
                           
                           
                              Klassifikatsioon määratakse kindlaks CN-koodide 8201 ja 8201 10 00 sõnastusega.
                              Seepärast klassifitseeritakse see kühvlina CN-koodi 8201 10 00 alla.
                           
                        
                              e)
                           
                           
                              Klassifikatsioon määratakse kindlaks CN-koodide 3926, 3926 90 ja 3926 90 97 sõnastusega.
                              Seepärast klassifitseeritakse need muude plastist toodetena CN-koodi 3926 90 97 alla.
                           
                        
                              f)
                           
                           
                              Klassifikatsioon määratakse kindlaks CN-koodide 9609, 9609 10 ja 9609 10 10 sõnastusega.
                              Seepärast klassifitseeritakse see grafiidist südamikuga pliiatsina CN-koodi 9609 10 10 alla.
                           
                        
            
                  
                              a)
                           
                           
                              üks riidest kott tekstiilmaterjalidest välispinnaga, ühe suure sisetasku ja nelja väiksema välistaskuga;
                           
                        
               
                  4202 22 90
               
            
                  
                              b)
                           
                           
                              üks paar peamiselt riidest sõrmkindaid, vähese vahtplastist pealistusega kämblapoolel;
                           
                        
               
                  6216 00 00
               
            
                  
                              c)
                           
                           
                              üks paar mitteväärismetallist oksakääre;
                           
                        
               
                  8201 50 00
               
            
                  
                              d)
                           
                           
                              üks mitteväärismetallist istutuskühvel;
                           
                        
               
                  8201 10 00
               
            
                  
                              e)
                           
                           
                              12 plastist istutuslipikut;
                           
                        
               
                  3926 90 97
               
            
                  
                              f)
                           
                           
                              üks grafiitsüdamikuga pliiats.
                           
                        
               
                  9609 10 10
               
            
                  Komplekti tooted on eraldi pakitud plastist kaitsepakendisse.
                  Koti ja sõrmkinnaste riidel on ühesugune muster (puud, lilled, majad).
                  Vt pilti (1).
               
               
                   
               
            
         (1)  Pilt on üksnes illustreeriv.
      
         (2)  ELT C 105, 11.4.2013, lk 1.